คนที่รวยสุดในโลกเมื่อ 100 ปีที่แล้ว John D. Rockefeller
ทุกคนรู้ดีว่าปัจจุบัน Jeff Bezos เป็นบุคคลที่รวยที่สุดในโลก เขาคือผู้ก่อตั้งบริษัท Amazon มูลค่าที่เพิ่มขึ้นของ Amazon ในช่วงหลายปีที่ผ่านมา จึงทำให้ Jeff Bezos กลายมาเป็นคนที่ร่ำรวยที่สุดในโลก  อันดับเศรษฐีโลก ในยุคปัจจุบัน 1. Jeff Bezos ผู้ก่อตั้ง Amazon มูลค่าทรัพย์สิน 4.6 ล้านล้านบาท 2. Bill Gates ผู้ก่อตั้ง Microsoft มูลค่าทรัพย์สิน 3.1 ล้านล้านบาท 3. Bernard Arnault เจ้าของ LVMH มูลค่าทรัพย์สิน 2.7 ล้านล้านบาท  แต่ถ้าถามว่า ใครเคยรวยสุดในโลกเมื่อ 100 ปีที่แล้ว  ชายคนที่ว่าคือ John D. Rockefeller นักธุรกิจชาวอเมริกันเจ้าของกิจการน้ำมัน Standard Oil บริษัทที่ทำธุรกิจผลิตปิโตรเลียมในสหรัฐอเมริกา และเคยเป็นผู้กลั่นน้ำมันรายใหญ่ที่สุดของโลก
8 มิ.ย. 2562

คนที่รวยสุดในโลกเมื่อ 100 ปีที่แล้ว John D. Rockefeller / โดย ลงทุนแมน
ทุกคนรู้ดีว่าปัจจุบัน Jeff Bezos เป็นบุคคลที่รวยที่สุดในโลก
เขาคือผู้ก่อตั้งบริษัท Amazon
มูลค่าที่เพิ่มขึ้นของ Amazon ในช่วงหลายปีที่ผ่านมา
จึงทำให้ Jeff Bezos กลายมาเป็นคนที่ร่ำรวยที่สุดในโลก
อันดับเศรษฐีโลก ในยุคปัจจุบัน
1. Jeff Bezos ผู้ก่อตั้ง Amazon มูลค่าทรัพย์สิน 4.6 ล้านล้านบาท
2. Bill Gates ผู้ก่อตั้ง Microsoft มูลค่าทรัพย์สิน 3.1 ล้านล้านบาท
3. Bernard Arnault เจ้าของ LVMH มูลค่าทรัพย์สิน 2.7 ล้านล้านบาท
แต่ถ้าถามว่า ใครเคยรวยสุดในโลกเมื่อ 100 ปีที่แล้ว
ชายคนที่ว่าคือ John D. Rockefeller นักธุรกิจชาวอเมริกันเจ้าของกิจการน้ำมัน Standard Oil บริษัทที่ทำธุรกิจผลิตปิโตรเลียมในสหรัฐอเมริกา และเคยเป็นผู้กลั่นน้ำมันรายใหญ่ที่สุดของโลก
John D. Rockefeller เกิดเมื่อปี 1839 ทางตอนเหนือของนิวยอร์ก สหรัฐอเมริกา ในครอบครัวนักธุรกิจ
เมื่อตอนอายุ 16 ปี เขาเริ่มต้นฝึกงานเป็นผู้ช่วยพนักงานบัญชี
ระหว่างปี 1861-1865 ได้เกิดสงครามกลางเมืองในสหรัฐอเมริกาขึ้น ในระหว่างนั้น John D. Rockefeller และพี่ชายมองว่า น้ำมันกำลังมีความต้องการสูงในตลาด
การเพิ่มขึ้นของราคาน้ำมัน ทำให้มีการขุดเจาะ และกลั่นน้ำมันกันมาก
ในปี 1870 John D. Rockefeller และหุ้นส่วนทางธุรกิจจึงมีการก่อตั้งบริษัท Standard Oil โดย Samuel Andrews นักเคมีชาวอังกฤษซึ่งเป็นหุ้นส่วนของเขา เป็นผู้ที่ช่วยให้บริษัทสามารถกลั่นน้ำมันด้วยต้นทุนที่ต่ำ จึงทำให้กิจการของ Standard Oil ก้าวหน้าอย่างรวดเร็ว
การขยายกิจการอย่างต่อเนื่องของ Standard Oil ทำให้บริษัทสามารถคุมกิจการน้ำมันในสหรัฐอเมริกาได้ถึง 90% ในช่วงนั้น
ในปี 1937 John D. Rockefeller เสียชีวิตลง ด้วยอายุ 97 ปี
มีข้อมูลที่น่าสนใจคือ
นักเศรษฐศาสตร์ได้มีการใช้เครื่องมือที่ใช้วัดความมั่งคั่งของคนในแต่ละช่วงเวลา
หนึ่งในนั้นคือ การใช้มูลค่าทรัพย์สินหารด้วยมูลค่า GDP ของประเทศ
โดยทรัพย์สินของ John D. Rockefeller เมื่อปี 1937 คิดเป็นสัดส่วนประมาณ 1.6% ของมูลค่า GDP ของสหรัฐอเมริกาในช่วงนั้น
แต่ถ้านำทรัพย์สินของ Jeff Bezos มาเทียบกับมูลค่า GDP ของสหรัฐอเมริกาในปัจจุบันที่ 656 ล้านล้านบาท จะได้เพียง 0.7%
นั่นหมายความว่า John D. Rockefeller จะมีทรัพย์สินต่อ GDP ประเทศสหรัฐอเมริกา เป็นสัดส่วนมากกว่า Jeff Bezos ในวันนี้เสียอีก
ปิดท้ายด้วยข้อมูลที่น่าสนใจ
แม้ Standard Oil ได้ปิดตัวลงไปในปี 1911
แต่บริษัทลูกๆ หลายแห่งได้ดำเนินกิจการต่อมา บางแห่งมีการควบรวมหรือเปลี่ยนชื่อไป
ซึ่ง 2 แห่งนั้น มีชื่อของ ExxonMobil และ Chevron บริษัทน้ำมันและปิโตรเลียมรายใหญ่ของโลกในวันนี้นั่นเอง
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-
-
-
-
­-